kalixlouiis/myanmar-wikipedia-corpus huggingface dataset:
အယ်လ်ဘေးနီးယားနိုင်ငံ၊ ၁၉၇၄ ခုနှစ်မှစ၍ အင်ဒိုရာနိုင်ငံ၊ ၁၉၈၅ ခုနှစ်မှစ၍ ဩစတြီးယားနိုင်ငံ၊၁၉၈၀ ခုနှစ်မှစ၍ ဘယ်လ်ဂျီယမ်နိုင်ငံ၊၁၉၈၀ ခုနှစ်မှစ၍ ဘော့စနီးယားနှင့် ဟာဇီဂိုဗီးနားနိုင်ငံ၊၁၉၈၃ ခုနှစ်မှစ၍ ခရိုအေးရှားနိုင်ငံ၊၁၉၈၃ ခုနှစ်မှစ၍ ချက်သမ္မတနိုင်ငံ၊၁၉၇၉ ခုနှစ်မှစ၍ ဒိန်းမတ်နိုင်ငံ (metropolitan)၊၁၉၈၀ ခုနှစ်မှစ၍ ပြင်သစ်နိုင်ငံ (metropolitan)၊၁၉၇၆ ခုနှစ်မှစ၍ ဂျာမနီနိုင်ငံ၊၁၉၈၀ ခုနှစ်မှစ၍ ဂျီဘရော်လ်တာ၊၁၉၈၂ ခုနှစ်မှစ၍ ဟန်ဂေရီနိုင်ငံ၊၁၉၈၀ ခုနှစ်မှစ၍ အီတလီနိုင်ငံ၊၁၉၆၈ ခုနှစ်မှစ၍ ကိုဆိုဗို၊၁၉၈၃ ခုနှစ်မှစ၍ လစ်တန်စတိန်းနိုင်ငံ၊၁၉၈၁ ခုနှစ်မှစ၍ လူဇင်ဘတ်နိုင်ငံ၊၁၉၈၁ ခုနှစ်မှစ၍ မော်လတာနိုင်ငံ၊၁၉၇၄ ခုနှစ်မှစ၍ မိုနာကိုနိုင်ငံ၊၁၉၇၆ ခုနှစ်မှစ၍ မွန်တီနီဂရိုးနိုင်ငံ၊၁၉၈၃ ခုနှစ်မှစ၍ နယ်သာလန်နိုင်ငံ၊၁၉၇၇ ခုနှစ်မှစ၍ မြောက်မက်စီဒိုးနီးယားနိုင်ငံ၊၁၉၈၃ ခုနှစ်မှစ၍ နော်ဝေးနိုင်ငံ၊၁၉၈၀ ခုနှစ်မှစ၍ ပိုလန်နိုင်ငံ၊၁၉၇၇ ခုနှစ်မှစ၍ ဆန်မာရီနိုနိုင်ငံ၊၁၉၆၆ ခုနှစ်မှစ၍ ဆားဘီးယားနိုင်ငံ၊၁၉၈၃ ခုနှစ်မှစ၍ ဆလိုဗားကီးယားနိုင်ငံ၊၁၉၇၉ ခုနှစ်မှစ၍ ဆလိုဗေးနီးယားနိုင်ငံ၊၁၉၈၃ ခုနှစ်မှစ၍ စပိန်နိုင်ငံ၊၁၉၇၄ ခုနှစ်မှစ၍ (အနောက်ဥရောပ နွေရာသီစံတော်ချိန်အသုံးပြုသော ကနေရီကျွန်းစုမှလွဲ၍) ဆွီဒင်နိုင်ငံ၊၁၉၈၀ ခုနှစ်မှစ၍ ဆွစ်ဇာလန်နိုင်ငံ၊၁၉၈၁ ခုနှစ်မှစ၍ ဗာတီကန်စီးတီး၊၁၉၆၆ ခုနှစ်မှစ၍ ဖော်ပြပါနိုင်ငံများတွင် ယခင်က ဗဟိုဥရောပ နွေရာသီစံတော်ချိန်အား အသုံးပြုခဲ့သည်။
လစ်ဗျားနိုင်ငံ၊ ၁၉၅၁–၁၉၅၉၊ ၁၉၈၂–၁၉၈၉၊ ၁၉၉၆–၁၉၉၇၊ ၂၀၁၂–၂၀၁၃ လစ်သူယေးနီးယားနိုင်ငံ၊ ၁၉၉၈–၁၉၉၉ ပေါ်တူဂီနိုင်ငံ၊ ၁၉၉၃–၁၉၉၅ တူနီးရှားနိုင်ငံ၊ ၂၀၀၅–၂၀၀၈ ဆက်လက်ကြည့်ရှုရန် အချိန်ဇုန် ကိုးကား ကဏ္ဍ:အချိန်ဇုန်များ။
မော်ဝါဒ သို့မဟုတ် မော်စီတုန်းအတွေးအခေါ် သည် စက်မှုလုပ်ငန်းဖွံ့ဖြိုးစ စိုက်ပျိုးရေးအခြေပြုသော (နောက် တရုတ်ပြည်သူ့သမ္မတနိုင်ငံ ဖြစ်လာမည့်) တရုတ်သမ္မတနိုင်ငံအတွက် ဆိုရှယ်လစ်တော်လှန်ရေးဖြစ်မြောက်အောင် မာ့စ်-လီနင်ဝါဒအား ဆန်းသစ်ထားသော ဝါဒတခုဖြစ်သည်။
မူရင်း မာ့စ်-လီနင်ဝါဒနှင့် မော်ဝါဒတို့အကြား အကောက်အယူကွာသည်ကား တော်လှန်ရေးကိုယ်ထည်မှာ အလုပ်သမားလူတန်းစားကို အခြေမခံဘဲ လယ်သမားတို့ကို ပင်တိုင်ထားခြင်းတည်း။
၁၉၅၀ နှစ်များမှ တိန့်ရှောင်ဖိန်လက်ထက် စီးပွားရေးပြုပြင်ပြောင်းလဲမှုများလုပ်သည့် ၁၉၇၀ ကာလများမတိုင်မီအထိ မော်ဝါဒသည် ကမ္ဘာအနှံ့ရှိ မော်ဝါဒီတော်လှန်ရေးလှုပ်ရှားမှုတို့နှင့် တရုတ်ကွန်မြူနစ်ပါတီ၏ နိုင်ငံရေးနှင့် စစ်ရေးအယူဝါဒဖြစ်ခဲ့သည်။
၁၉၆၀ နှစ်ပိုင်း၌ တရုတ်-ရုရှားအကွဲအပြဲဖြစ်သည်နောက် တရုတ်ကွန်မြူနစ်ပါတီနှင့် ဆိုဗီယက်ပြည်ထောင်စုကွန်မြူနစ်ပါတီတို့သည် ကမ္ဘာ့ကွန်မြူနစ်ဝါဒ၏ အယူဝါဒဆိုင်ရာဦးဆောင်သူအရာကိုလည်းကောင်း၊ ဂျိုးဇတ်စတာလင်၏ မာ့စ်-လီနင်ဝါဒကို မှန်ကန်သောအကောက်အယူဖြင့် မူပိုင်ဆက်ခံသူအရာကိုလည်းကောင်း မိမိသာဖြစ်ကြောင်း အသီးသီးပြောဆိုကြသည်။
မော်ဝါဒဟူသောစကားလုံးကို မော်အား ထောက်ခံသူတို့က သုံးနှုန်းခြင်းဖြစ်ပြီး မော်ကိုယ်တိုင်ကမူ မာ့စ်-လီနင်ဝါဒကို တရုပ်ပြည်အခြေအနေနှင့်ကိုက်အောင် ပြင်ရခြင်းဖြစ်သဖြင့် မော်ဝါဒဟူသော အသုံးကို ပယ်သည်။
အနောက်ဥရောပ စံတော်ချိန် ((WET, UTC±00:00)သည် ဥရောပအနောက်ပိုင်းအား လွမ်းခြုံထားသော အချိန်ဇုန်ဖြစ်ပြီး UTC±00:00(ဂရင်းနစ်စံတော်ချိန်ဟုလည်း လူသိများသည်) အား အသုံးပြုသော နိုင်ငံများ ပါဝင်သည်။
ဤအချိန်ဇုန်သည် ဗဟိုဥရောပ စံတော်ချိန်၊ အရှေ့ဥရောပ စံတော်ချိန် အစရှိသည့် အချိန်ဇုန်များနှင့်အတူ ဥရောပသမဂ္ဂအတွင်း အသုံးပြုသော စံအချိန်ဇုန် ၃ ခုထဲမှ တစ်ခုဖြစ်သည်။
ဖော်ပြပါ အနောက်ဥရောပနိုင်ငံများနှင့် ဒေသများတွင် UTC±00:00 အား ဆောင်းရာသီလများတွင် အသုံးပြုသည်။
ပေါ်တူဂီနိုင်ငံ၊ ၁၉၁၂ ခုနှစ်မှစ၍ ဆိုင်းငံခြင်းဖြင့် (Azores မှလွဲ၍၊ UTC−01:00) ယူနိုက်တက် ကင်းဒမ်းနှင့် အစောင့်အရှောက်ခံနယ်မြေများ(Crown dependencies)၊ ၁၈၄၇ ခုနှစ်မှစ၍ အင်္ဂလန်နိုင်ငံ၊ စကော့တလန်နိုင်ငံ၊ ဝေလနိုင်ငံ၊ Channel Islands နှင့် Isle of Man၊ မြောက်အိုင်ယာလန်တွင် ၁၉၁၆ ခုနှစ်မှစ၍ ဆိုင်းငံခြင်းဖြင့်David Ennals "British Standard Times Bill [Lords]" , Hansard, House of Commons Debate, 23 January 1968, vol 757 cc290-366, 290–92"British Standard Time" , Hansard (HC), 2 December 1970, vol 807 cc1331-422 အိုင်ယာလန်နိုင်ငံ၊ ၁၉၁၆ ခုနှစ်မှစ၍ except between 1968 and 1971 ကနေရီကျွန်းစု၊ ၁၉၄၆ ခုနှစ်မှစ၍ (စပိန်၏ ကျန်ဒေသများမှာ CET, UTC+01:00) Faroe Islands, ၁၉၀၈ ခုနှစ်မှစ၍ မဒီးရကျွန်းများ၊ ၁၉၁၂ ခုနှစ်မှစ၍ ဆိုင်းငံခြင်းဖြင့် ဂရင်းလန်ကျွန်း အရှေ့မြောက် (Danmarkshavn နှင့် ပတ်ဝန်းကျင်ဧရိယာ) အိုက်စလန်နိုင်ငံ၊ ၁၉၆၈ ခုနှစ်မှစ၍ နွေရာသီစံတော်ချိန် ပြောင်းလဲခြင်းမှလွဲ၍ အပေါ်တွင် ဖော်ပြထားသော နိုင်ငံများတွင် အိုက်စလန်နိုင်ငံမှလွဲ၍ နွေရာသီတွင် နေ့အလင်းရောင်ထိန်းသိမ်းသော အချိန်(နှစ်တိုင်း မတ်လနောက်ဆုံး တနင်္ဂနွေနေ့မှ အောက်တိုဘာလ နောက်ဆုံးတနင်္ဂနွေနေ့အထိ)ဖြစ်သည့် အနောက်ဥရောပ နွေရာသီစံတော်ချိန်(Western European Summer Time (WEST, UTC+01:00))(WET ထက် တစ်နာရီရှေ့ရောက်သော) အသုံးပြုကြသည်။
WEST ကို ဗြိတိသျှ နွေရာသီစံတော်ချိန်ဟု ယူနိုက်တက်ကင်းဒမ်းတွင် ခေါ်ဆိုပြီး အိုင်ယာလန်နိုင်ငံတွင် အိုင်းရစ် စံတော်ချိန်ဟု တရားဝင်သုံးနှုန်းကြသည်။
ဝေါဟာရတ္ထပကာသနီကို ရှင်ဂုဏာစာရရေးသည်။
၁၁၃၁ ခု၊ ကဆုန်လပြည့်ကျော် ၄ ရက် (၁၇၆၉ ဧပြီ ၂၃) တွင် ကျမ်းပြီးသည်။
၁၁ ကြောင်းရေပေ ၂၂ အင်္ဂါနှင့် ၉ ချပ်ရှိသည်။
အပိုင်း ၉ ပိုင်း ပါသည်။
ခေါင်းစဉ်အဓိပ္ပာယ် ဝေါဟာရ၊ အတ္ထ၊ ပကာသနီဟူ၍ ပါဠိစကားလုံး ၃ လုံး ပေါင်းထားသည်။
ဝေါဟာရမှာ အခေါ်အဝေါ် စကားအသုံးအနှုန်း၊ အတ္ထမှာ အနက်အဓိပ္ပာယ် ဆိုလိုရင်း၊ ပကာသနီမှာ တိကျပြတ်သားအောင် ဖော်ပြခြင်း စသဖြင့် အဓိပ္ပာယ်အသီးသီးရှိကြသည်။
ပေါင်း၍ဆိုပါက မြန်မာဝေါဟာရတို့၏ အနက်အဓိပ္ပာယ်ကို တိကျပြတ်သားအောင် ဖော်ပြခြင်းဟူ၍ ရလိမ့်မည်။
စက်တင်ပုံနှိပ်ခြင်း ၁၉၀၄ ခုတွင် ကျောက်စာဝန် တော်စိန်ခိုက ငွေမပြီး သရက်တောတိုက် တောင်ဘီလူးဆရာတော်က ကြီးကြပ်ကာ မှော်ပီဆရာသိန်း၊ ဆရာမြင့်၊ ဆရာကြင်တို့ တည်းဖြတ်၍ ရန်ကုန်မြို့ ဧရာဝတီစာပုံနှိပ်တိုက်မှ ပထမဆုံး စက်တင်ပုံနှိပ်သည်။
၁၉၃၃ ခုရောက်သော် အငြိမ်းစားပညာဝန် ဦးဖိုးစိန်က ရှင်းလင်းချက်များထည့်ကာ တပိုင်းစီကို စာအုပ်ငယ်တအုပ်နှုန်းဖြင့် ရန်ကုန်မြို့ တိုးစာပုံနှိပ်တိုက်မှ ထုတ်ဝေသည်။
၅ အုပ်ရောက်သည်တွင် ဒုတိယကမ္ဘာစစ်ဝင်သည့်အတွက် ဆက်မထွက်တော့။
စစ်ပြီးသည်နောက် ၁၉၅၈ ရောက်လျှင် ဤစာအုပ်မှာ ရှားပါးသဖြင့် ရန်ကုန် လယ်တီမဏ္ဍိုင်စာပုံနှိပ်တိုက်က ဧရာဝတီမူကို ပြန်ထုတ်သည်။
နောက် ၁၉၆၆ ခု၌ ဒဂုန်ဦးထွန်းမြင့်တည်းဖြတ်ကာ လယ်တီမဏ္ဍိုင်မူအဖြစ် ဒုတိယအကြိမ် ထုတ်သည်။
ကျော်အောင်စံထားဆရာတော်။
"ဝေါဟာရတ္ထပကာသနီ"။
လယ်တီမဏ္ဍိုင်ပုံနှိပ်တိုက်။
၁၉၆၆။
စစ်ကိုင်းပြတ်ရွေ့ကြော သည် မြန်မာနိုင်ငံတွင် တည်ရှိသည့် အဓိကပြတ်ရွေ့ကြောတစ်ခု ဖြစ်သည်။
၎င်းသည် ဆွန်းဒါး(ဆွန်ဒါ) ကျောက်ထုလွှာနှင့် အိန္ဒိယကျောက်ထုလွှာအကြားတွင် ဖြစ်ပေါ်တည်ရှိနေသည့် ပြတ်ရွေ့ကြောဖြစ်သည်။
၎င်းသည် မန္တလေး၊ ရမည်းသင်း၊ ပျဉ်းမနား၊ နေပြည်တော်၊ တောင်ငူနှင့် ပဲခူးတို့ကို ဖြတ်သန်းလျှက် တည်ရှိကာ အရှည်အားဖြင့် ၁၂၀၀ ကီလိုမီတာ ရှိ၏။
thumb|ငလျင်ဖိအားကြောင့် ဖြစ်ပေါ်လာသည့် ကုန်းတန်း၊ သီးနှံပင်များ စိုက်ပျိုးထားသဖြင့် ဖုံးအုပ်နေသည်။
ဘူမိဗေဒဆိုင်ရာ 250px|(ပုံတွင် Sagaing Fault ဟုပြထားသော) စစ်ကိုင်းပြတ်ရွေ့ကြောသည် (ပုံအလယ်အောက်ခြေတွင် the Burma Microplate ဟုပြထားသော) မြန်မာကျောက်ထုလွှာငယ် ၏ နယ်နမိတ်အစပ်ဖြစ်သည်။
right|မြန်မာနိုင်ငံ၏ ဒေသတွင်း ဘူမိဗေဒဆိုင်ရာ လက္ခဏာများအား ရိုးရှင်းနားလည်လွယ်အောင်ပြထားသောပုံတစ်ခု စစ်ကိုင်းပြတ်ရွေ့ကြောသည် ကပ္ပလီကမ်းလွန်မှ စတင်ခဲ့ကာ မြန်မာနိုင်ငံအလယ်ပိုင်းဒေသအထိ ဖြစ်သည်။
ဤပြတ်ရွေ့ကြောသည် အရှေ့ဘက်ကပ်လျက်ရှိသော ရှမ်းပြတ်ရွေ့ငယ်နှင့် နှိုင်းစာသော် ၎င်း၏အလျှားတစ်လျှောက်တွင် မြေမျက်နှာသွင်ပြင်အရ တောင်ကုန်း/တောင်တန်း ထူထပ်မှုနည်းသည်။
ရွေ့လျားနှုန်းနှင့် အရွေ့ အိန္ဒိယ-ဆွန်းဒါး ကျောက်ချပ်လွှာကြီးနှစ်ခု၏ အကြားရှိ စုစုပေါင်းရွေ့လျားနှုန်းသည် တစ်နှစ်လျှင် ၃၅ မီလီမီတာ ဖြစ်သည်။
ထိုအထဲမှ ၁၈ မီလီမီတာသည် ဂြိုဟ်တုမှ ရရှိသည့်အချက်အလက်များအရ စစ်ကိုင်းပြတ်ရွေ့ကြောတွင် ဖြစ်ပေါ်နေသည်ကို တွေ့ရသည်။
ရေးသားသူအများစုက ပြတ်ရွေ့ကြော၏ အရွေ့သည် ၃၆၀ ကီလိုမီတာမှ ၄၀၀ ကီလိုမီတာအကြား ရှိသည်ဟု ခန့်မှန်းကြသော်လည်း အများဆုံးအရွေ့သည် ၁၀၀ ကီလိုမီတာခန့် ရှိသည်။
ဆက်စပ်ငလျင်များ ၂၀ ရာစုအစောပိုင်းတွင် စစ်ကိုင်းပြတ်ရွေ့ကြော၏ အလျားတစ်ဝက်ကျော်သည် ငလျင်များ ဖြစ်ပေါ်စေသည့် အကြောင်းအရင်းများတွင် ပါဝင်ခဲ့သည်။
၁၉၂၉ ခုနှစ်၊ ဩဂုတ်လ ၈ ရက် ပထမဆုံးလှုပ်ခတ်ခဲ့သည့် ငလျင်သည် နောက်ဆက်တွဲငလျင်ကြီးများကို ဖြစ်ပေါ်စေကာ နေပြည်တော်နှင့် ပဲခူးရိုးမရှိ သရက်မြို့ အရှေ့ဘက်ကို ထိခိုက်ခဲ့သည်။
ရေရာမှုမရှိသည့် ပြောဆိုချက်များအရ ငလျင်ကြောင့် ငလျင်ဗဟိုချက်၏ မြောက်ဘက် ၁၃၃.၆ ကီလိုမီတာ အကွာတွင် တည်ရှိသည့် ရမည်းသင်းမြို့တွင် အဆောက်အဦများ ယိမ်းယိုင်မှုများ၊ ပျက်စီးမှုများ စသည်တို့ ဖြစ်ခဲ့ရသည်။
၁၉၃၀ ခုနှစ်၊ ဇူလိုင်လ ၁၈ ရက် ဧရာဝတီတိုင်းတွင် ဖြစ်ပွားခဲ့သည့် ငလျင်ဖြစ်ပြီး လူငါးဆယ်ဦးခန့် သေဆုံးခဲ့သည်။
ဒီငလျင်ဖြစ်စဉ်ကို မှတ်သားထားသည့် ငလျင်ပမာဏသည် မရှိပေ။
ဒီငလျင်ဖြစ်စဉ်ကို ဖော်ပြသည့် ဂျာနယ်များသည် အနည်းငယ်သာ ရှိခဲ့သည်။
၁၉၃၀ ခုနှစ်၊ မေလ ၅ ရက် မေလ ငါးရက်နေ့ညတွင် ပဲခူးမြို့အနောက်ဘက်တွင် အင်းအား Mw7.5 ပြင်းထန်သည့် လှုပ်ခတ်မှုဖြစ်ပေါ်ခဲ့ကာ ပဲခူးတစ်ဝိုက် သေဆုံးမှုများနှင့် ပျက်စီးမှုများစွာ ဖြစ်ပေါ်စေခဲ့သည်။
ဤငလျင်လှုပ်ခတ်မှုအတွက် အကြိုငလျင်များ လှုပ်ခတ်ခဲ့ခြင်း မရှိပေ။
Rossi-Forel စကေးတိုင်းတာချက်အရ ဤငလျင်၏ အမြင့်ဆုံးပြင်းအားသည် ၉ မှ ၁၀ အထိ ရှိသည်။
ပဲခူးမြို့၊ ရန်ကုန်မြို့နှင့် အခြားမြို့များလည်း ပျက်စီးခဲ့ရသည်။
ပဲခူးမြို့တွင် မီးများသည် ထွက်ပေါ်လာခဲ့ကာ အခြားအရည်များလည်း ပျက်စီးမှုများကြောင့် ထွက်ပေါ်လာခဲ့သည်။
ပဲခူးမြို့တွင် လူပေါင်း ၅၀၀ ခန့် သေဆုံးခဲ့ရပြီး ရန်ကုန်မြို့တွင် လူ ၅၈ ဦး သေဆုံးခဲ့သည်။
အခြားသော ကျေးရွာများတွင်လည်း လူများစွာ သေဆုံးခဲ့ရသည်ဟု မှတ်တမ်းများအရ သိရှိရသည်။
၎င်းငလျင် လှုပ်ခတ်မှုကြောင့် ကမ်းခြေအနားရှိ ကျေးရွာများတွင် ဆူနာမီအသေးစားများကို ခံစားခဲ့ရသည်။
ဤငလျင်သည် ၁၉၂၉ ခုနှစ်မှ ၁၉၃၁ အထိ လှုပ်ခတ်ခဲ့သည့် ငလျင်များတွင် အသေအပျောက်အများဆုံး ငလျင်ဖြစ်ခဲ့သည်။
၁၉၃၀ ခုနှစ်၊ ဒီဇင်ဘာလ ၄ ရက် ဤငလျင်သည် ဒီဇင်ဘာလ ၃ ရက်နေ့ ညပိုင်းတွင် ဖြစ်ပွားခဲ့သည်။
အလယ်အလတ် အဆင့်ရှိ ငလျင်နှစ်ခု လှုပ်ခတ်ခဲ့ခြင်းဖြစ်ကာ ပထမတစ်ခုသည် ငါးစက္ကန့် ကြာမြင့်ခဲ့ပြီး ပျဉ်းမနားနှင့် ရန်ကုန်မြို့များကပါ လှုပ်ခတ်မှုကို ခံစားခဲ့ရသည်။
နောက်ထပ်တစ်ခုသည် ပထမတစ်ခုထက် ပိုမိုပြင်းထန်သော်လည်း ပထမတစ်ခုကဲ့သို့ ကျယ်ကျယ်ပြန့်ပြန့် လှုပ်ခတ်ခဲ့ခြင်း မရှိပေ။
၁၉၃၁ ခုနှစ်၊ ဇန်နဝါရီလ ၁ ရက် ဆက်တိုက်လှုပ်ခတ်ခဲ့ရာ အပြင်းဆုံးငလျင်သည် Mw 7.6 ရှိပြီး အင်းတော်ကြီးအနီးသို့ ရိုက်ခတ်ခဲ့သည်။
ငလျင်ကြောင့် မြေပြိုမှုများ၊ ပျက်စီးမှုများ ဖြစ်ပေါ်ခဲ့သည်။
ဤငလျင်ကြောင့် လူသေဆုံးထိခိုက်မှုများ မရှိခဲ့ပေ။
၁၉၃၁ ခုနှစ်၊ ဩဂုတ်လ ၁၀ - ၁၉ ရက် ဖြူးမြို့၏ မြောက်ဘက် ၁၄၆.၅ ကီလိုမီတာအကွာတွင် ဖြစ်ပွားခဲ့သည့် ငလျင်ဖြစ်သည်။
ပြင်းအားကိုမူ မသိရှိရပေ။
ငလျင်လှုပ်ခတ်မှုကို မန္တလေးနှင့် သနပ်ပင် မြို့များပါ ခံစားခဲ့ရသည်။
အုတ်ဖြင့် ဆောက်ထားသည့် အဆောက်အဦ ခြောက်ခု ပျက်စီးခဲ့သည်။
ဩဂုတ်လ ၁၉ ရက်နေ့တွင် နောက်ထပ်ငလျင်များ လှုပ်ခတ်ခဲ့ရာ မန္တလေးရှိ အဆောက်အဦများကို ရိုက်ခတ်မှုများ ရှိခဲ့ကာ ကလေမြို့တွင် အနည်းငယ် ခံစားခဲ့ရသည်။
၁၉၃၁ ခုနှစ်၊ စက်တင်ဘာလ ၂၃ ရက် ဤငလျင်ကို ဖြူးမြို့တွင် ခံစားခဲ့ရသည်။
ငလျင်ကြောင့် တောင်ငူရှိ ရွှေဆံတော်စေတီတော်သည် ပြိုကျခဲ့ရသည်။
၁၉၃၂ ခုနှစ်၊ ဇန်နဝါရီလ ၅ - ၁၃ ရက် ငလျင်ငယ်များစွာ လှုပ်ခတ်ခဲ့ခြင်းဖြစ်ကာ တောင်ငူ၊ ပြွန်တန်ဆာနှင့် နန်းယွန်းမြို့များရှိ လူအများသည် ခံစားခဲ့ရသည်။
၁၉၄၆ ခုနှစ်၊ စက်တင်ဘာလ ၉ ရက် မန္တလေးမြို့ မြောက်ဘက်တွင် လှုပ်ခတ်ခဲ့သည့် ငလျင်နှစ်ခု ဖြစ်ကာ တိုင်းတာမှုအရာ ပမာဏ ၈.၀ နှင့် ၇.၈ စီ ရှိကြသည်။
ဤငလျင်များသည် မြန်မာနိုင်ငံတွင် လှုပ်ခတ်ခဲ့သည့် အကြီးဆုံးငလျင်များထဲမှ တစ်ခုလည်း ဖြစ်သည်။
မှတ်တမ်းအားနည်းသဖြင့် ငလျင်နှင့် ပတ်သက်သည့် အချက်အလက်များကို များစွာမသိရပေ။
၁၉၅၆ ခုနှစ်၊ ဇူလိုင် ၁၆ ပြင်းအား ၇.၁ ရှိကာ မန္တလေးမြို့အနီးတွင် ဖြစ်ပွားခဲ့သည်။
လူအနည်းဆုံး ၃၈ ဦး သေဆုံးခဲ့သည်။
၂၀၂၅ ခုနှစ်၊ မတ်လ ၂၈ ၂၀၂၅ မြန်မာ (စစ်ကိုင်းငလျင်) ငလျင် သည် ၂၀၂၅ ခုနှစ် မတ်လ ၂၈ ရက်နေ့ မြန်မာ စံတော်ချိန် မွန်းလွဲ ၁၂ နာရီ ၅၀ မိနစ် ၅၄ စက္ကန့်တွင် မြန်မာနိုင်ငံ စစ်ကိုင်းမြို့နှင့် မန္တလေးမြို့ အနီး၌ ဗဟိုပြု လှုပ်ခတ်ခဲ့သည့် ပြင်းအား ၇.၇ ရှိငလျင်ဖြစ်သည်။
ဖြစ်ရပ်များ သမိုင်းမှတ်တမ်းများကို ပြန်ကြည့်ပါက စစ်ကိုင်းပြတ်ရွေ့ကြော၏ မြောက်ဘက်ဆုံးအပိုင်းတွင် ၁၉၀၆ နှင့် ၁၉၀၈ ခုနှစ်များတွင် လှုပ်ခတ်ခဲ့သည့် ငလျင်များသည် အဓိကငလျင်များ ဖြစ်ခဲ့ကြသည်။
၁၉၀၆ ခုနှစ်၊ ဩဂုတ်လ ၃၁ ရက်နေ့တွင် ပူတာအိုငလျင် လှုပ်ခတ်ခဲ့ကာ ပြင်းအား ၇.၀ ရှိသည်။
၁၉၀၈ ခုနှစ်တွင် လှုပ်ခတ်ခဲ့သည့် ငလျင်သည် Mw 7.5 ရှိသည်။
၁၉၀၈ ခုနှစ်တွင် လှုပ်ခတ်ခဲ့သည့် ငလျင်သည် တောင်ဘက်အပိုင်းတွင်ပါ လှုပ်ခတ်မှုကို ခံစားခဲ့ကြရသည်။
၎င်းနေရာတွင်သည် ၁၉၃၁ ခုနှစ်ငလျင် လှုပ်ခတ်ခဲ့သည့် နေရာပင် ဖြစ်ခဲ့သည်။
ထိုနည်းတူစွာပင် ၁၉၄၆ ခုနှစ်တွင် လှုပ်ခတ်ခဲ့သည့်င ငလျင်ကြောင့် ၁၉၃၁ ခုနှစ်တွင် လှုပ်ခတ်ခဲ့သည့် နေရာများကို ထိခိုက်ခဲ့သည်။
ပထမဆုံး အဓိကလှုပ်ခါမှုသည် ၁၉၄၆ ခုနှစ်တွင် နှစ်ကြိမ်ဆက်လှုပ်ရှားမှု ဖြစ်ပွားခဲ့ကာ နောက်ထပ် အဓိကလှုပ်ခတ်မှုသည် ပြတ်ရွေ့ကြော၏ တင်းအားအခြေအနေကြောင့် ဖြစ်ခဲ့ရသည်။
၁၀ နှစ်ကြာမြင့်ပြီးနောက်တွင် မန္တလေးမြို့အနီးတွင် Mw 7.1 ငလျင်တစ်ခု လှုပ်ခတ်ခဲ့ရာ လူအနည်းဆုံး ၄၀ ဦး သေဆုံးခဲ့သည်။
ငလျင်ကြောင့် ၁၉၄၆ ခုနှစ်တွင် ပျက်စီးခဲ့သည့် တောင်ဘက်ပိုင်းကို ကျိုးပျက်ထိခိုက်စေခဲ့သည်။
၁၉၉၁ ခုနှစ်တွင် ၁၉၄၆ Mw 7.0 ငလျင်နှစ်ခုအကြား ဖြစ်ပေါ်လာခဲ့သည့် ငလျင်အသေးစားတစ်ခုကြောင့် လူနှစ်ဦး သေဆုံးခဲ့သည်။
၁၉၃၀ ခုနှစ် မေလနှင့် ဒီဇင်ဘာလတွင် ပြတ်ရွေ့ကြော၏ လှုပ်ရှားမှုများကြောင့် ငလျင်များ ဖြစ်ပေါ်ခဲ့သော်လည်း ၎င်းငလျင်များသည် တစ်ခုနှင့်တစ်ခု ဆက်စပ်မှု မရှိဘဲ မြောက်ပိုင်းတွင် သီးခြားဖြစ်ပေါ်ခဲ့သည့် ငလျင်များဖြစ်သည်။
၁၉၃၀ ခုနှစ်၊ ဒီဇင်ဘာလ ငလျင်သည် မေလတွင် ဖြစ်ပေါ်ခဲ့သည့် ငလျင်၏ ရွေ့လျားမှုကြောင့် ဖြစ်ပေါ်ခဲ့ခြင်း ဖြစ်သည်။
အခြားငလျင်များ အင်းဝငလျင် (၁၈၃၉ ခုနှစ်) - အင်းအားပြင်းထန်သည့် ငလျင်တစ်ခု ဖြစ်သည်။
အင်းဝမြို့ကို ပျက်စီးစေခဲ့သည်။
၂၀၁၂ ရွှေဘို ငလျင် - ပြင်းအား ၆.၈ ရှိသည်။
လူ ၂၆ ဦးသေဆုံးကာ ၁၂ ဦး ပျောက်ဆုံးခဲ့သည်။
ကိုးကား ပြင်ပလင့်များ Earth Observatory of Singapore: Myanmar earthquake of March 24th - Magnitude 6.8 (Regional Tectonics Explained) In-depth Sagaing Fault Study of 2012 quake ကဏ္ဍ:မြန်မာနိုင်ငံ ပထဝီဝင် ကဏ္ဍ:မြန်မာနိုင်ငံတွင် ဖြစ်ပွားသော ငလျင်များ ကဏ္ဍ:မြန်မာနိုင်ငံ၏ ဘူမိဗေဒ။
ကျန်ကီးယုန် (ဟန်းဂု: 장기용, ၇ ဩဂုတ် ၁၉၉၂ မွေး) သည် တောင်ကိုရီးယား မော်ဒယ်သရုပ်ဆောင် ဖြစ်သည်။
မော်ဒယ်အဖြစ်နှင့်ရော သရုပ်ဆောင်အဖြစ်နှင့်ပါ အောင်မြင်မှုများ ရရှိထားသည်။
မော်ဒယ်လောကသို့ ဦးစွာ ခြေချခဲ့ပြီး၊ ၂၀၁၄ တွင် It's Okay, That's Love ၌ ဧည့်သည်သရုပ်ဆောင်အဖြစ် ပါဝင်ခဲ့ရာမှ သရုပ်ဆောင်လောကထဲသို့ ရောက်ရှိလာသည်။
Come and Hug Me (၂၀၁၈) တွင်လည်း ပါဝင်သရုပ်ဆောင်ခဲ့ပြီး၊ Search WWW (၂၀၁၉) တွင် အဓိကဇာတ်ဆောင် ဖြစ်လာခဲ့သည်။
Confession Couple (၂၀၁၇)၊ My Sister (၂၀၁၈)၊ My Roommate Is a Gumiho (၂၀၂၁) တို့မှတစ်ဆင့် လူသိများလာသည်။
ဘဝနှင့် အလုပ်အကိုင် ၁၉၉၂ မှ ၂၀၁၆ ထိ၊ ငယ်ဘဝနှင့် အနုပညာဘဝအစ ၁၉၉၂ ခုနှစ် ဩဂုတ်လ ၇ရက်တွင် တောင်ကိုရီးယားနိုင်ငံ အူးလ်ဆန်း၌ မွေးဖွားသည်။
ဆောဂယောင်းတက္ကသိုလ်မှ မော်ဒယ်သရုပ်ဆောင်ပညာဖြင့် ဘွဲ့ရသည်။
၂၀၁၂ ဆိုးလ်ဖက်ရှင်ရက်သတ္တပတ်အတွင်း ပြုလုပ်သည့် 2012 S/S General Idea Collection Show တွင် မော်ဒယ်အဖြစ် စတင်ပါဝင်ခဲ့သည်။
၂၀၁၄ အာရှမော်ဒယ် ဆုပေးပွဲတွင် ဖက်ရှင်မော်ဒယ်ဆု ရရှိခဲ့သည်။
ထိုနှစ်တွင်ပင် SBS ဇာတ်လမ်းတွဲ It's Okay, That's Love ၌ ဧည့်သည်သရုပ်ဆောင်အဖြစ် မင်းသမီး လီဆောင်းဂယောင်းနှင့်အတူ ပါဝင်ရင်း ရုပ်သံပွဲဦးထွက်ခဲ့သည်။
ထို့နောက် The Greatest Marriage နှင့် Schoolgirl Detectives တို့တွင် ပါဝင်သရုပ်ဆောင်ခဲ့သည်။
၂၀၁၇ မှ ယနေ့အထိ၊ နာမည်ကြီးလာခြင်း 262px| ၂၀၁၈ ဇန်နဝါရီလက Marie Claire Korea နှင့် ကျန်ကီးယုန်၏ ဓာတ်ပုံရိုက်ကူးရေး ၂၀၁၇ ခုနှစ် Confession Couple ဇာတ်လမ်းတွဲတွင် ဂျန်နာရာ၏ စီနီယာအဖြစ် သရုပ်ဆောင်ခဲ့ရာမှ စတင်လူသိများလာသည်။
၂၀၁၈ ခုနှစ် My Mister ဇာတ်လမ်းတွဲတွင် သွေးအေးအေးဇာတ်ကောင်အဖြစ် ပါဝင်ခဲ့ရာ ပို၍ ကျော်ကြားလာသည်။
Come and Hug Me ဇာတ်လမ်းတွဲတွင် ပထမဆုံး အဓိကဇာတ်ဆောင် နေရာကို ဂျင်းဂီဂျူနှင့် တွဲဖက်သရုပ်ဆောင်ခဲ့ပြီး၊ ဘဲ့က်ဆန်း အနုပညာဆုပေးပွဲတွင် ထိုနှစ်အတွက် အကောင်းဆုံး ရုပ်သံသရုပ်ဆောင်သစ်ဆုကို ဆွတ်ခူးရရှိခဲ့သည်။
၂၀၁၉ ခုနှစ်တွင် OCN ၏ အက်ရှင်ဒရာမာ Kill It ၌ နေ့ဘက် တိမွေးကုဆရာ၊ ညဘက် နှလုံးသားမဲ့ လူသတ်သမားအဖြစ် သရုပ်ဆောင်ခဲ့သည်။
ထိုနှစ်ထဲမှာပင် အချစ်ဒရာမာ Search WWW တွင် ပါဝင်သရုပ်ဆောင်ခဲ့သည်။
၂၀၁၉ စက်တင်ဘာတွင် ရုံတင်သည့် မှုခင်းအက်ရှင်ဇာတ်ကား Bad Guys မှတစ်ဆင့် ရုပ်ရှင်ပွဲဦးထွက်သည်။
၂၀၂၀ ပြည့်နှစ်ထွက် လျှို့ဝှက်အချစ်ဒရာမာ Born Again တွင် လီဆူဟျော့၊ ဂျင်းဆယ်ယောန်းတို့နှင့်အတူ ပါဝင်သရုပ်ဆောင်ခဲ့သည်။
၂၀၂၁ တွင် ချယ်ဆူဘင်း၊ ခရစ္စတယ် ဂျောင် တို့နှင့် Sweet & Sour ရုပ်ရှင်တွင်လည်းကောင်း၊ မင်းသမီး ဟျဲရီနှင့်အတူ My Roommate Is a Gumiho တွင်လည်းကောင်း တွဲဖက်သရုပ်ဆောင်ထားသည်။
အနောက်ဥရောပ နွေရာသီစံတော်ချိန် ( (WEST, UTC+01:00) သည် အချိန်ဇယားဖြင့် အသုံးပြုသော နွေရာသီ နေ့အလင်းရောင်ထိန်းသိမ်းသောအချိန်ဖြစ်ပြီး ဂရင်းနစ်စံတော်ချိန်နှင့် Coordinated Universal Timeထက် ၁ နာရီစောသည်။
၎င်းအချိန်ကို ကနေရီကျွန်းစု ပေါ်တူဂီနိုင်ငံ (Azores ကျွန်းများမှလွဲ၍ မဒီးရကျွန်းများ အပါအဝင်) Faroe Islands ဖော်ပြပါနိုင်ငံများတွင် နေ့အလင်းရောင်ထိန်းသိမ်းရန်အတွက် တူညီသော အချိန်ဇုန်ကို အသုံးပြုသော်လည်း အခြားသောအမည်များဖြင့် အသုံးပြုကြသည်။
ယူနိုက်တက် ကင်းဒမ်း၊ ဗြိတိသျှ နွေရာသီစံတော်ချိန်(British Summer Time၊ BST) အဖြစ် အသုံးပြု အိုင်ယာလန်နိုင်ငံ၊ အိုင်းရစ် စံတော်ချိန်(Irish Standard Time၊ IST) အဖြစ် အသုံးပြု ( (ACÉ))။
တခါတရံ၌ "အိုင်းရစ် နွေရာသီစံတော်ချိန်" ဟု မှားယွင်းစွာ လွဲမှားပြီး ရည်ညွှန်းကြသည်။
(). အသုံးပြုသော အချိန်ဇယားမှာ နှစ်စဉ် မတ်လ နောက်ဆုံးတနင်္ဂနွေမှ အောက်တိုဘာလ နောက်ဆုံးတနင်္ဂနွေထိ ဖြစ်သည်။
ထိုအချိန်ဇယား၏ အစနှင့်အဆုံးတိုင်းတွင် နာရီအား 01:00 UTC+00:00 သို့ ပြောင်းလဲပေးရသည်။
ဆောင်းရာသီကာလတွင် အနောက်ဥရောပ စံတော်ချိန်(WET, GMT+0 or UTC±00:00) အား အသုံးပြုသည်။
အာရှတော်ဝင်ဆေးရုံ သည် ရန်ကုန်မြို့၊ စမ်းချောင်းမြို့နယ်၊ ဗဟိုလမ်း၊ အမှတ် ၁၄ တွင် တညရှိသည့် ပုဂ္ဂလိကဆေးရုံတစ်ခုဖြစ်သည်။
ဆေးရုံသည် အထပ် ၁၁ ထပ်ရှိသည့် အမြွှာညီနောင်တိုက်ဖြစ်သည်။
၎င်းကို ၂၀၀၀ ခုနှစ်၊ မတ်လ ၁၈ ရက်တွင် ဖွင့်လှစ်ခဲ့သည်။
ဘီအေအေဘောလုံးကွင်း (Burma Athletic Association Ground) သည် မြန်မာနိုင်ငံ၊ ရန်ကုန်မြို့တွင် တည်ရှိသည့် ခရစ်ကတ်အားကစားကွင်းတစ်ခု ြဖစ်သည်။
၁၉၂၇ ခုနှစ်တွင် ဤအားကစားကွင်း၌ ပထမဆုံးပြိုင်ပွဲကို ကျင်းပခဲ့သည်။
မြန်မာအသင်းသည် ပထမတန်းအဆင့်ပြိုင်ပွဲတွင် Marylebone ခရစ်ကတ်အသင်းကို ယှဉ်ပြိုင်ကစားခဲ့သည်။
ပွဲပြီးရလဒ်တွင် မြန်မာအသင်းသည် အကြီးအကျယ်ရှုံးနိမ့်ခဲ့သည်။
ထိုအချိန်က မြန်မာနိုင်ငံခရစ်ကတ်အားကစားလောကကို ဗြိတိသျှတာဝန်ရှိသူများက ဝင်ရောက်ကစားခဲ့ကြပြီး ထိုအချိန်သည် မြန်မာနိုင်ငံမှာ ဗြိတိသျှအိန္ဒိယ၏ လက်အောက်ခံဘဝ ဖြစ်သည်။
၁၉၄၈ ခုနှစ် မြန်မာနိုင်ငံ လွတ်လပ်ရေးရလာသည့်အခါတွင် ဤဘီအေအေ ကစားကွင်းကို ဖျက်သိမ်းကာ ဗိုလ်ချုပ်အောင်ဆန်းအားကစားကွင်းအဖြစ် အမည်ပြောင်းလဲခဲ့သည်။
ပြင်ပလင့်များ BAA Ground, Rangoon at CricketArchive ကိုးကား ကဏ္ဍ:မြန်မာနိုင်ငံရှိ အားကစားကွင်းများ။
အခြေခံပညာအထက်တန်းကျောင်း အမှတ် (၁) ပဲခူး သည် ပဲခူးမြို့တွင် တည်ရှိသည့် အစိုးရအထက်တန်းကျောင်းတစ်ခု ဖြစ်သည်။
ကိုးကား ကဏ္ဍ:မြန်မာနိုင်ငံရှိ ကျောင်းများ။
ဦးစိန်ရိုး သည် မြန်မာနိုင်ငံသား လူရွှင်တော်တစ်ဦးဖြစ်ကာ ဟာသသရုပ်ဆောင် တစ်ဦးလည်းဖြစ်သည်။
ယခင်က မိုးဒီ၊ မော့စ်၊ စိန်ရိုး၊ တိမ်ညွန့် (၄)ဦးအတွဲသည် လိုက်ဖက်ညီပြီး ပရိသတ်များ နှစ်သက်ခဲ့ကြသူများဖြစ်သည်။
နောက်ပိုင်းတွင် အသက်အရွယ် ကြီးရင့်လာပြီး ကျန်းမာရေးအခြေအနေအရ အနားယူခဲ့သည်။
သို့သော် ၎င်းအနေဖြင့် အသက်ကြီးသော်လည်း ပွဲကချင်သေးကြောင်း မကြာခဏ ပြောကြားခဲ့သည်။
ဦးစိန်ရိုးသည် အသက်(၈၇)နှစ် အရွယ်၊ ၂၀၂၁ခုနှစ် မေလ ၁၅ရက်နေ့တွင် ရန်ကုန်မြို့၌ ကွယ်လွန်ခဲ့သည်။
ကိုးကား ကဏ္ဍ:မြန်မာ လူရွှင်တော်များ ကဏ္ဍ:၂၀၂၁ ကွယ်လွန်သူများ ကဏ္ဍ:မွေးဖွားခုနှစ် မသိရှိရသူများ။
ရန်ကုန်အရှေ့ပိုင်းဆေးရုံ သည် ရန်ကုန်မြို့၊ ဗိုလ်တစ်ထောင်မြို့နယ်တွင် တည်ရှိသည့် အထွေထွေဆေးရုံတစ်ခု ဖြစ်သည်။
၎င်းတွင် ဆေးဝါးကုသမှု၊ ခွဲစိတ်မှုနှင့် ENT , မျက်စိ, bstetrics နှင့် gynecology ကုသမှုများ စသည့် ကုသမှုများ ပါဝင်သည်။
အထွေထွေဆေးကုသမှု၊ အထွေထွေခွဲစိတ်မှု၊ O/G နှင့် ထိခိုက်အနာတရများအတွက် ဆေးရုံတွင် အရေးပေါ်ဌာနတစ်ခုကို ဖွင့်လှစ်ထားရှိသည်။
ဤဆေးရုံသည် ဆေးတက္ကသိုလ် (၁) ရန်ကုန်၊ ဆေးဝါးသိပ္ပံတက္ကသိုလ် (ရန်ကုန်) နှင့် သူနာပြုတက္ကသိုလ် (ရန်ကုန်) တို့၏ အလုပ်သင်ကျောင်းတစ်ခုလည်း ဖြစ်သည်။
တာ့တာစတန်သမ္မတနိုင်ငံ၊ အလွယ်ခေါ် တာ့တာစတန်သည် ရုရှားပြည်ထောင်စုဝင် နိုင်ငံတခုဖြစ်ပြီး အရှေ့ဥရောပ၌ ရှိသည်။
ဘောလဂါဖက်ဒရယ်ဒိစတြိတ်ဝင်ဖြစ်ပြီး အကြီးဆုံးမြို့နှင့် မြို့တော်မှာ ကဇန်ဖြစ်သည်။
ယင်းမြို့၌ ရုရှား၏ အရေးပါသော ယဉ်ကျေးမှုစင်တာများ ရှိသည်။
ပတ်ဝန်းကျင်ပြည်ထောင်များမှာ ကီရော့၊ ယူလာနော့စကာ၊ ဆမာရာ၊ အိုရန်ဘာ့ အော့ဘလက်၊ မာရီအယ်၊ အူဒမွတ်၊ ချူဗါ့သမ္မတနိုင်ငံနှင့် ဘက်သျှကော့တိုစတန်သမ္မတနိုင်ငံတို့ ဖြစ်သည်။
နိုင်ငံမှာ ၆၈၀၀၀ စတုရန်းကီလိုမီတာ (၂၆၀၀၀ စတုရန်းမိုင်) ကျယ်သည်။
၂၀၁၀ သန်းခေါင်စာရင်းအရ လူဦးရေ ၃၇၈၆၄၈၈ ယောက် ရှိသည်။
အရှေ့ဘက်ပြည်ထောင်ဖြစ်သော ဘက်သျှကော့တိုစတန်နှင့် ယဉ်ကျေးမှုချင်း အလွန်တူသည်။
နိုင်ငံသုံး ဘာသာစကားမှာ တာ့တာနှင့် ရုရှားဖြစ်သည်။
ကဏ္ဍ:တာ့တာစတန်။
ဗြိတိသျှ နွေရာသီစံတော်ချိန်() (BST)အား အသုံးပြုသောအချိန်တွင် ယူနိုက်တက် ကင်းဒမ်း၏ မြို့ပြအချိန်သည် မနက်ခင်း၌ နေရောင်အား တနာရီလျော့ရပြီး ညနေခင်း၌ တနာရီပိုရစေရန် ဂရင်းနစ်စံတော်ချိန်၏ ရှေ့သို့ တနာရီတိုးသွားသည်(ထို့အကျိုးသက်ရောက်မှုကြောင့် အချိန်ဇုန်အား UTC+00:00 မှ UTC+01:00 သို့ ပြောင်းလဲသွားစေသည်)။
BST ကို မတ်လနောက်ဆုံး တနင်္ဂနွေနေ့ 01:00 GMT တွင် စတင်ပြီး အောက်တိုဘာလ နောက်ဆုံး တနင်္ဂနွေနေ့ 01:00 GMT (02:00 BST) တွင် အဆုံးသတ်သည်။
နေ့အလင်းထိန်းသိမ်းသောအချိန် စတင်ခြင်းနှင့် အဆုံးသတ်ခြင်းကို ၁၉၉၅ ခုနှစ် အောက်တိုဘာလ ၂၂ ရက်တွင် ဥရောပသမဂ္ဂအတွင်းရှိ နိုင်ငံများ ကိုက်ညီခဲ့ကြပြီး ယူနိုက်တက်ကင်းဒမ်းမှ ဥရောပသမဂ္ဂမှ ထွက်လာသည့်အချိန်အထိ ထိန်းသိမ်းထားခဲ့သည်။
ဥပမာအားဖြင့် ဗြိတိသျှနွေရာသီစံတော်ချိန်နှင့် ဗဟိုဥရောပ နွေရာသီစံတော်ချိန်တို့ကို စတင်ခြင်းနှင့် အဆုံးသတ်ခြင်းကို တနင်္ဂနွေနေ့တစ်ခုတည်း၌ တိကျတူညီသောအချိန်(ဆိုလိုသည်မှာ 02:00 ဗဟိုဥရောပ စံတော်ချိန်၊ ၎င်းမှာ 01:00 ဂရင်းနစ်စံတော်ချိန်ဖြစ်သည်)တွင် ဆောင်ရွက်သည်။
၁၉၇၂ ခုနှစ်မှ ၁၉၉၅ ခုနှစ်အကြားတွင် ဗြိတိသျှနွေရာသီစံတော်ချိန်ကို "အကယ်၍ မတ်လ ဒုတိယမြောက်စနေ့ပြီး နောက်နေ့သည် အီစတာနေ့ဖြစ်ပါက မတ်လ တတိယမြောက် စနေနေ့ပြီးနောက်နေ့မနက် ဂရင်းနစ်စံတော်ချိန် ၂ နာရီမှ စတင်ပြီး အောက်တိုဘာလ စတုတ္ထမြောက် စနေနေ့ပြီး နောက်နေ့မနက် ဂရင်းနစ်စံတော်ချိန် ၂ နာရီတွင် အဆုံးသတ်သည်"ဟု အဓိပ္ပာယ်ဖွင့်ဆိုကြသည်။
ကချင်ပြည်နယ် ယဉ်ကျေးမှုပြတိုက် သည် ကချင်ရိုးရာ ဝတ်စုံများ၊ ရက်ကန်းစင်များနှင့် ယက္ကန်းများ၊ ရတနာနှင့် ငွေထည်များ၊ မီးဖိုချောင်သုံးပစ္စည်းများ၊ ဂီတတူရိယာများ၊ လက်နက်များနှင့် ကချင်လူမျိုးများ၏ အိမ်ပုံစံများ စသည်တို့ကို ပြသထားသည့် ပြတိုက်တစ်ခု ဖြစ်သည်။
၎င်းသည် ကချင်ပြည်နယ်၊ မြစ်ကြီးနားမြို့၊ အောင်ဆန်းလမ်းနှင့်သခင်နတ်ဖေလမ်းကြား၊ အမှတ် - ၃ တွင် တည်ရှိသည်။
New Page 1 ၁၉၉၄ ခုနှစ်၊ နိုဝင်ဘာလ ၆ ရက်နေ့တွင် စတင်ဖွင့်လှစ်ခဲ့သည်။
ဝင်ကြေးသည် အမေရိကန်ဒေါ်လာ ၂ ဒေါ်လာ ကျသင့်သည်။
ဖွင့်ချိန်မှာ မနက် ၁၀ နာရီမှ ညနေ ၃နာရီ ၃၀ မိနစ် အထိ (အင်္ဂါနေ့မှ တနင်္ဂနွေနေ့အထိ) ဖြစ်သည်။
ကိုးကား ကဏ္ဍ:မြန်မာနိုင်ငံရှိ ပြတိုက်များ။
သျှရီကာလီမယ်တော်ကျောင်းတော် သည် မြန်မာနိုင်ငံ၊ ရန်ကုန်မြို့လယ်၊ အနော်ရထာလမ်းတွင် တည်ရှိသည့် ဟိန္ဒူကျောင်းတော်တစ်ခု ဖြစ်သည်။
၎င်းကို ၁၈၇၁ ခုနှစ်တွင် ဗြိတိသျှအိန္ဒိယ၏ တစ်စိတ်တပိုင်းအနေဖြင့် တမီပြောင်းရွှေ့နေထိုင်သူများက ဆောက်လုပ်ခဲ့သည်။
ကျောင်းတော်သည် အရောင်းအသွေးစုံလင်သဖြင့် လူသိများသည်။
အထူးသဖြင့် ကျောင်းတော်၏ အမိုးရှိ များစွာသော ဟိန္ဒူဘုရားများ၏ ကျောက်ထွင်းရုပ်တုများသည် လူသိများသည်။
ကျောင်းတော်ကို ဒေသခံအိန္ဒိယလူမှုအဖွဲ့အစည်းက ထိန်းသိမ်းစောင့်ရှောက်လျက်ရှိသည်။
ကိုးကား ကဏ္ဍ:မြန်မာနိုင်ငံရှိ ဟိန္ဒူဘုရားကျောင်းများ။
အခြေခံပညာအထက်တန်းကျောင်း ခလယ် သည် ကရင်ပြည်နယ်၊ ခလယ်ရွာတွင် တည်ရှိသည့် အထက်တန်းကျောင်းတစ်ခု ဖြစ်သည်။
ကိုးကား ကဏ္ဍ:မြန်မာနိုင်ငံရှိ အထက်တန်းကျောင်းများ။
ကန်သာယာဆေးရုံ သည် ရန်ကုန်တိုင်း၊ လှိုင်မြို့နယ်ရှိ နိုင်ငံတကာအဆင့်မီ နှလုံးနှင့်ကျောက်ကပ်အထူးကုဆေးရုံဖြစ်သည်။
တည်ဆောက်ဖြစ်ပုံ ရန်ကုန်တိုင်း၊ လှိုင်မြို့နယ်၊ ပြည်လမ်း၊ အမှတ် ၈၇ နေရာ၌ ၂၀၁၅ ခု၊ မေလတွင် စတင်ဆောက်လုပ်ပြီး ၈ ထပ်ခွဲ အဆောက်အဦဖြစ်သည်။
အဆောက်အဦနှင့် စက်ပစ္စည်းများ၏ တန်ဖိုးမှာ အမေရိကန်ဒေါ်လာ သန်း ၄၀၀ မှ ၇၀၀ အကြားရှိမည်ဟု ခန့်မှန်းကြသည်။
Kan Thar Yar International Specialist Hospital ၂၀၁၇ ဒီဇင်ဘာ ၂၆ ရက်၌ ဆေးရုံဖွင့်ပွဲပြုလုပ်ရာ တပ်မတော်ကာကွယ်ရေးဦးစီးချုပ် ဗိုလ်ချုပ်မှူးကြီး မင်းအောင်လှိုင် တက်သည်။
မြန်မာ့စီးပွားရေးကော်ပိုရေးရှင်း၏ ငွေလုံးငွေရင်းစိုက်ထည့်မှု ပါဝင်သဖြင့် တက်ခြင်းတည်း။
၎င်းကော်ပိုရေးရှင်းမှ အခြားတာဝန်ရှိသူများလည်း တက်သည်။
"တပ်မတော်ကာကွယ်ရေးဦးစီးချုပ် ဗိုလ်ချုပ်မှူးကြီး မင်းအောင်လှိုင် Kan Thar Yar International Specialist Hospital ဖွင့်ပွဲတက်ရောက်ဖွင့်လှစ်" (၂၀၁၇ ဒီဇင်ဘာ ၂၆)"ဦးပိုင်နဲ့ MEC တို့ ဘယ်လို စီးပွားရေးတွေ လုပ်နေလဲ" (၂၀၁၉ ဩဂုတ် ၇) ပြင်ပလင့်များ ကန်သာယာဆေးရုံ၏ တရားဝင်ဝက်ဘဆိုက် ကိုးကား။
right|တခချိဟိုလျှိုမြောင် တခချိဟိုလျှိုမြောင် (高千穂峡) သည် မိယဇခိစီရင်စု၊ နိရှိအုဆုကိခရိုင်၊ တခချိဟိုမြို့၊ မိတအိတွင် တည်ရှိသည့် ဂိုကဆဲမြစ်တွင် ဖြစ်ပေါ်တည်ရှိနေသည့် လျှိုတစ်ခု ဖြစ်သည်။
၎င်းကို သဘာဝအတိုင်း လှပစွာဖြစ်တည်နေသည့် ရှုခင်းတစ်ခုဖြစ်သည်။
မနအိရေတံခွန်၊ တမတရဲရေတံခွန်၊ အရရဂိရေတံခွန် စသည်တို့သည် အထူးထင်ရှားသည်။
အနှစ်ချုပ် မနအိရေတံခွန် မနအိရေတံခွန်သည် တခချိဟိုလျှိုမြောင်၏ အကျဉ်းပိုင်းသို့ စီးကျလျက်ရှိသည့် ရေတံခွန်တစ်ခု ဖြစ်သည်။
၎င်းသည် ဂျပန်နိုင်ငံ၏ အကောင်းဆုံး ရေတံခွန် ၁၀၀ စာရင်းတွင် ပါဝင်သည်။
အိုနိုကိုရိုရေကန်၏ ရေများသည့် အောက်သို့စီးဆင်းလာကာ သဘာဝပန်းခြံတစ်ခု၏ ချောက်တစ်ခုထိပ်ဖျားမှ ရေများသည် ကျဆင်းလျက် မနအိရေတံခွန်ကို ဖြစ်ပေါ်လာသည်။
ခရီးသွားလာမှု ပတ်လည်ရှိ နေရာများ ရုပ်ပုံများ ပြင်ပလင့်များ 高千穂町観光協会オフィシャルサイト 国指定文化財 データベース （文化庁） ကိုးကား ကဏ္ဍ:ဂျပန်နိုင်ငံရှိ လည်ပတ်စရာနေရာများ။
အရှေ့တစ်ဝက်ဖွင့်အပြန့်သရ () သည် အပြောဘာသာစကားများစွာတွင် အသုံးပြုသော သရသံ အမျိုးအစားများထဲက ပုံစံတစ်ခုဖြစ်၍ နိုင်ငံတကာသဒ္ဒဗေဒအက္ခရာတွင် ဂရိအက္ခရာ အပ်စီလောန်အသေး (epsilon) ဖြင့်ပြဆိုသည်။
မြန်မာဘာသာဖြင့် ဤ ကို အယ် သရဟု ခေါ်ဆို၍ မြန်မာတို့၏ အယ်သရကို ထွက်ရှိရာ၌ အခြေခံသရ ထက် လျှာသည် အောက်သို့အနည်းငယ်​ရောက်သည်။
တစ်ဝက်ဖွင့်သရ ဆိုသည်မှာ လျှာ၏ နိမ့်မြင့်အနေအထားသည် အဖွင့်သရနှင့် တစ်ဝက်သရ၏ကြား တစ်ဝက်နေရာတွင်တည်ရှိသည်။
ကိုးကား ကဏ္ဍ:အရှေ့သရများ ကဏ္ဍ:အပြန့်သရများ ကဏ္ဍ:တစ်ဝက်ဖွင့်သရများ။
လျောင်စန်တောင်ဘုရားကျောင်း () သည် ရန်ကုန်မြို့၊ လသာမြို့နယ်၊ အနော်ရထာလမ်းမပေါ်တွင် တည်ရှိသည့် ဗမာပြည်ဖွားတရုတ်များ၏ ကျောင်းတော်တစ်ခု ဖြစ်သည်။
၎င်းကို ၁၈၇၇ ခုနှစ်တွင် ဖုဂိအန်ခေတ်ကာလက Tseng နှင့် Khoo clans အဖွဲ့ဝင်များက တည်ထောင်ခဲ့သည်။
၎င်းကျောင်းတော်သည် ဆွေစဉ်မျိုးဆက်ဆုတောင်းဝတ်ပြုခြင်းအတွက် ရည်ရွယ်သည်။
ကိုးကား ကဏ္ဍ:မြန်မာနိုင်ငံရှိ လည်ပတ်စရာနေရာများ။
အမှတ်(၁) အခြေခံပညာအထက်တန်းကျောင်း - ကျောက်ဆည် သည် မန္တလေးတိုင်းဒေသကြီး၊ ကျောက်ဆည်မြို့တွင် တည်ရှိသည့် အစိုးရအထက်တန်းကျောင်းတစ်ခု ဖြစ်သည်။
ဤကျောင်းတွင် သူငယ်တန်းမှသည် အထက်တန်း ၁၀ တန်းအထိ ပညာများကို သင်ကြားပို့ချလျက်ရှိသည်။
ကိုးကား ကဏ္ဍ:မန္တလေးတိုင်းဒေသကြီးအတွင်းရှိ အထက်တန်းကျောင်းများ။
ကြင်းတော်ယန်ဗုဒ္ဓဘာသာဘုရားကျောင်း () သည် မန္တလေးမြို့၊ ကမ်းနားလမ်းတွင် တည်ရှိသည့် မဟာယာနဗုဒ္ဓဘာသာကျောင်းတော်တစ်ခု ဖြစ်သည်။
၎င်းကို ၂၀၁၄ ခုနှစ်၊ ဖေဖော်ဝါရီလ ၁၈ ရက်နေ့တွင် တရားဝင်ဖွင့်လှစ်ခဲ့သည်။
ကျောင်းတော်သည် ဧရာဝတီမြစ်နှင့် မျက်နှာချင်းဆိုင်ဖြစ်သည်။
တည်ဆောက်မှုများကို ၂၀၀၉ ခုနှစ်တွင် စတင်ခဲ့ပြီး ခန့်မှန်းကုန်ကျစရိတ်သည် မြန်မာကျပ်ငွေ ၄.၅ ဘီလီယံ ရှိခဲ့သည်။
၎င်းကုန်ကျစရိတ်၏ ၂၀ ရာခိုင်နှုန်းကို Capital Diamond Star Group မှ ထောက်ပံ့ထားသည်။
ဤကျောင်းတော်သည် မြန်မာနိုင်ငံရှိ အကြီးဆုံးတရုတ်ကျောင်းတော်တစ်ခုလည်း ဖြစ်သည်။
ကိုးကား ကဏ္ဍ:မြန်မာနိုင်ငံရှိ ဗုဒ္ဓဘာသာကျောင်းများ။
သန့်ရှင်းသောတြိနတိကသီဒြယ်၊ ၁၉၈၀ သန့်ရှင်းသောတြိနတိကသီဒြယ် () သည် ရန်ကုန်မြို့၊ လသာမြို့နယ်၊ ဗိုလ်ချုပ်အောင်ဆန်းလမ်းပေါ် (ဗိုလ်ချုပ်အောင်ဆန်းဈေးဘေးနား) တွင် တည်ရှိသည့် ချတ်ကျောင်းတော်တစ်ခု ဖြစ်သည်။
ဤကျောင်းတော်ကို မက်ဒရက်အခြေစိုက် ဗိသုကာပညာရှင်ဖြစ်သည့် Robert Chisholm က ဒီဇိုင်းရေးဆွဲခဲ့သည်။